b"\n_START_ARTICLE_\nIn Treatment\n_START_SECTION_\nArgument\n_START_PARAGRAPH_\nEn Paul \xc3\xa9s un psicoanalista amb una consulta als afores de Maryland. La s\xc3\xa8rie es desenvolupa a trav\xc3\xa9s del dia quotidi\xc3\xa0 de la interacci\xc3\xb3 amb els seus pacients, i la seva pr\xc3\xb2pia supervisi\xc3\xb3 com a terapeuta. Cada episodi es centra en una \xc3\xbanica sessi\xc3\xb3 de ter\xc3\xa0pia amb un pacient, diferent per a cada dia de la setmana, incl\xc3\xb2s ell mateix amb la sessi\xc3\xb3 amb la seva supervisora el divendres.\n_START_SECTION_\nPrimera temporada\n_START_PARAGRAPH_\nDurant la primera temporada el dilluns at\xc3\xa9n la Laura, una jove sensual i en conflicte amb les seves relacions, que la porta a confrontar els seus propis fantasmes en un context de crisi personal i prematrimonial. Dimarts at\xc3\xa9n l'Alex, un pilot de la naval que es resisteix a la ter\xc3\xa0pia amb conflictes amb la seva professi\xc3\xb3, el seu pare i la seva orientaci\xc3\xb3 sexual. Dimecres \xc3\xa9s el torn de la Sophie, una adolescent amb problemes familiars que passa per una crisi de creixement amb pulsions autodestructives. Dijous fan ter\xc3\xa0pia de parella en Jake i l'Amy. Finalment, divendres \xc3\xa9s el dia en qu\xc3\xa8 ell mateix se sotmet a una ter\xc3\xa0pia amb la Gina (interpretada per Dianne Wiest), la seva antiga mentora i psicoanalista, amb qui est\xc3\xa0 unit mitjan\xc3\xa7ant hist\xc3\xb2ries decisives del passat personal i professional.\n_START_SECTION_\nSegona temporada\n_START_PARAGRAPH_\nEn Paul s'ha divorciat i s'ha traslladat a Brooklyn. En el primer episodi continua la s\xc3\xa8rie a trav\xc3\xa9s de la relaci\xc3\xb3 amb el pare de l'Alex. Aquest interposa una den\xc3\xbancia contra en Paul per neglig\xc3\xa8ncia, que alhora serveix de fil conductor fins al final de la temporada."